Општинско веће општине Медвеђа на 31. седници одржаној дана 5.мартa 2025.године, на основу члана 137. и 138. Закона о спорту („Службени гласник РС“, број 10/2016), члана 46. Закона о локалној самоуправи („Службени гласник РС“, број 129/07, бр.129/07, 83/2014-др.закон, 101/2016 – др. Закон, 47/2018 и 111/2021-др.закон), члана 66. Статута општине Медвеђа („Службени гласник града Лесковца“, број 9/2019), члана 31.ст.2. Правилника о одобравању и финансирању програма у области спорта којима се задовољавају потребе и интереси грађана општине Медвеђа, 08 Број: 06-4/2020/11 од 28.01.2020.године, доноси

ОДЛУКУ

О ДОДЕЛИ СРЕДСТАВА ИЗ БУЏЕТА ОПШТИНЕ МЕДВЕЂА

ЗА ПРОГРАМЕ/ПРОЈЕКТЕ ИЗ ОБЛАСТИ СПОРТА

ЗА 2025.ГОДИНУ

Члан 1.

 Овом одлуком се одређује износ средстава који се додељује из буџета општине Медвеђа за програме/пројекте из области спорта од значаја за Општину Медвеђа за 2025.годину.

 Средства за ову намену у износу од 20.000.000,00 динара, планирана су Одлуком о буџету општине Медвеђи за 2025.годину, програм 1301 – Развој спорта и омладине, функција 810 – услуге рекреације и спорта, Програмска активност 001- Подршка локалним спортским организацијама, удружењима и савезима, позиција 103/0, економска класификација 481000 – Дотације невладиним организацијама.

Члан 2.

1. Фудбалском клубу „Јабланица“ из Медвеђе додељују се средства у износу од 4.000.000,00 динара (четиримилионадинара),
2. Кошаркашком клубу „Јабланица“ из Медвеђе додељују се средства у износу од 4.000.000,00 динара (четиримилионадинара),
3. Спортском савезу Општине Медвеђа додељују се средства у износу од 4.100.000,00 динара (четиримилионастохиљададинара),
4. Одбојкашком клубу „Јабланица“ из Медвеђе додељују се средства у износу од 3.000.000,00 динара (тримилионадинара),
5. Карате клубу „Јабланица“ из Медвеђе додељују се средства у износу од 1.900.000,00 динара (милиондеветстотинахиљададинара),
6. Шаховском клубу „Горња Јабланица“ из Медвеђе додељују се средства у износу од 1.300.000,00 динара (милионтристотинехиљададинара),
7. Спортском удружењу „Слободан стил“ из Медвеђе додељују се средства у износу од 1.200.000,00 динара (милиондвестотинехиљададинара),
8. Аикидо удружењу „Јабланица“ из Медвеђе додељују се средства у износу од 500.000,00 динара (петстотинахиљададинара).

УКУПНО: 20.000.000,00 динара

Члан 3.

 Пројекти, односно програми, за које су овом Одлуком обезбеђена средства у буџету Општине Медвеђа за 2025.годину, морају бити реализовани најкасније до 31. децембра 2025.године.

 Пројекти, односно програми, морају се реализовати на територији Општине Медвеђа, осим активности које се односе на такмичења по билтену такмичења гранског савеза.

Члан 4.

 Трошкови пројекта, односно програма, морају бити оправдани, стварни и у непосредној вези са циљевима реализације програма.

 Оправдани директни трошкови обухватају:

зараде запослених у стручним службама спортских удружења (клубова), с тим да зараде не прелазе лимит утврђен одлуком Општинског већа општине Медвеђа; примања спортиста по уговору; трошкови стипендија спортиста; трошкови хранарине спортиста; трошкови путовања и дневница; трошкови превоза; трошкови закупа спортских сала; трошкови куповине опреме; канцеларијски трошкови; плаћање услуга под условом да цене одговарају тржишним вредностима; хонорари лица (спортских стручњака и стручњака у спорту) који учествују у реализацији програма; таксе службених лица; трошкови провизије банака; трошкови према гранским савезима; трошкови стручне едукације; трошкови лекарских прегледа спортиста; други трошкови који су неопходни за реализацију програма (ширење информација, превоз, штампање, канцеларијски материјал, осигурање, финансијске услуге, комуникацијске услуге и сл.).

 Оправданим трошковима се не сматрају следећи трошкови:

дугови и покривање губитака или задужења; трошкови куповине земљишта и зграда, изградња и реконструкција спортске инфраструктуре, осим када су на то сагласност дали органи локалне самоуправе или Савеза у делу његове надлежности; трошкови отплате рата по основу раније закључених уговора (лизинг, кредит); куповина алкохолних пића и дувана; казне; трошкови губитка због промене курса валута на финансијском тржишту.

Члан 5.

 Подносиоци одобрених програма и пројеката, подносе захтев за пренос средстава на прописаном обрасцу.

 Образац за пренос средстава, са свом потребном документацијом, подноси се Одељењу за привреду и финансије Општинске управе општине Медвеђа.

 Пренос средстава кориснику врши Одељење за привреду и финансије Општинске управе општине Медвеђа.

 Програми се финансирају, у целини или делимично и у висини и под условима који обезбеђују да се уз најмањи утрошак средстава из буџета јединице локалне самоуправе постигну намеравани резултати. Програми се финансирају једнократно или у ратама, у зависности од временског периода за реализацију програма.

 Захтев за пренос средстава неће се уплатити оним носиоцима програма који нису оправдали утрошена средстава по претходном захтеву.

Члан 6.

 Подносиоци одобрених програма обавезни су да даваоцу средстава, на захтев, као и у року који је предвиђен уговором о реализацији програма, а најмање једном квартално, доставе извештај, са потребном документацијом, о остваривању програма или делова програма о коришћењу средстава буџета општине.

 Општина може обуставити даље финансирање програма, односно једнострано раскинути уговор о реализовању програма, ако подносилац одобреног програма не достави извештај у року предвиђеном уговором.

 Подносиоцу одобреног програма не могу бити одобрена средства за реализацију новог програма пре него што поднесе извештај у складу са ставом 1. и 2.овог члана.

Члан 7.

 Извештај о утрошку средстава, корисник подноси Одељењу за привреду и финансије Општинске управе општине Медвеђа, у року предвиђеном уговором или најкасније до 10.јануара 2026.године.

Члан 8.

Ако су носиоцу програма за реализацију одобреног програма додељена мања средства од средстава наведених у финансијском плану програма, носилац програма је обавезан да пре закључења уговора о реализовању програма усклади финансијски план програма и план реализације програмских активности са висином додељених средстава и одобреним активностима на реализацији програма, достави Комисији за спорт општине Медвеђа допуну, односно измену предложеног програма усаглашену са висином одобрених средстава.

Носилац одобреног програма обавезан је да преко Спортског савеза општине Медвеђа поднесе усклађени финансијски план програма у року од 8 дана од дана достављања одлуке.

Члан 9.

Носиоци програма могу послати захтев за пренамену средстава најкасније до 15.новембра текуће године. Обавеза Комисије за спорт је да се изјасни о поднетом захтеву за пренамену средстава.

Члан 10.

 Председник општине са подносиоцима одобрених програма закључује Уговор о додели средстава из буџета општине Медвеђа.

Члан 11.

 Ова Одлука ступа на снагу наредног дана од дана доношења и биће објављена на електронској огласној табли и званичној интернет презентацији општине Медвеђа, као и сајту Спортског савеза општине Медвеђа.

ОПШТИНСКО ВЕЋЕ ОПШТИНЕ МЕДВЕЂА

Број: 000811409 2025 06154 003 000 061 107 046 од 05. марта 2025. године

 ПРЕДСЕДНИК

 ОПШТИНСКОГ ВЕЋА

 Драган Кулић